PARANTUMISKOULU
MIES JA KUIVETTUNUT KÄSI
Hei. Tämä on Parantumiskoulu, ja minä olen pastori Jaanus Ringmäe.
Näissä lähetyksissä tutkimme Jumalan sanaa yhdessä ja -
paneudumme varsinkin siihen, mitä Sanassa puhutaan parantumisesta.
Voidaksemme yhdessä olla Jumalan sanan äärellä, ota Raamattu esiin.
Etsi Raamatustasi ne kohdat, joita lähetyksessä luen ja tutkin, -
jotta siten löytäisit sen, mitä Jumala haluaa sanoa juuri sinulle.
Jumalan sana muuttuu eläväksi, kun alamme tutkia ja soveltaa sitä.
Päästäksesi tähän, sinun tulee kasvattaa uskoasi, ja -
usko syntyy sinulle Jumalan sanan kuulemisesta ja sen tutkimisesta.
Älä anna ohjelman vain "pyöriä" - tutkitaan Jumalan sanaa yhdessä.
Jos olet sairas, voit Jumalan sanaa kuulemalla parantua. Se on tavoite.
Jeesuskin kulki ja opetti, julisti sekä paransi.
Hän aloitti Jumalan sanan opettamisesta ja julistamisesta, -
jonka jälkeen alkoi syntyä ihmeitä. Seuraten tätä esimerkkiä, -
opetan sinulle Jumalan sanaa, jotta rohkaistuisit uskossasi -
ja ihmeitä alkaisi tapahtumaan.
Käyn läpi niitä Raamatun kohtia, joissa Jeesus parantaa sairaita.
Evankeliumeissa on yhteensä 19 kertomusta, joista näemme eri -
periaatteita, joita soveltaessasi myös sinä voit parantua.
Koska joku on jo soveltanut saaden tuloksia, sinäkin voit niitä saada.
Tutkitaan nyt Jumalan sanaa nähdäksemme, mitä se sanoo meille.
Tämänpäiväisen kertomuksen otsikko on "Mies ja kuivettunut käsi".
MIES JA KUIVETTUNUT KÄSI
Kuinka tällaisen kuivettuneen käden omaava mies parantui?
Luen sinulle tämän kertomuksen kaksi eri muunnelmaa.
Vaikka eri evankeliumeissa on toistoa ja päällekkäisyyksiä, -
löytyy niistä myös monia ainutkertaisia yksityiskohtia.
Aloitan ensimmäisestä kohdasta, eli Matt. 12:9-15, joka kuuluu näin: -
"Ja hän lähti sieltä ja tuli heidän synagoogaansa.
Ja katso, siellä oli mies, jonka käsi oli kuivettunut.
Niin he kysyivät häneltä sanoen: "Onko luvallista sapattina parantaa?"
voidaksensa nostaa syytteen häntä vastaan.
Niin hän sanoi heille: "Kuka teistä on se mies, joka ei, -
jos hänen ainoa lampaansa putoaa sapattina kuoppaan, -
tartu siihen ja nosta sitä ylös?
Kuinka paljon suurempiarvoinen onkaan ihminen kuin lammas!
Sitten hän sanoi miehelle: "Ojenna kätesi!" Ja hän ojensi; -
ja se tuli entiselleen, terveeksi niinkuin toinenkin.
Niin fariseukset lähtivät ulos ja pitivät neuvoa häntä vastaan, -
surmataksensa hänet.
Mutta kun Jeesus huomasi sen, väistyi hän sieltä pois.
Ja monet seurasivat häntä, ja hän paransi heidät kaikki"
Samaa kuvaava kertomus löytyy myös Markuksen evankeliumista.
Luen senkin, koska siitä selviää lisää tapahtuman yksityiskohtia.
Eli Mark. 3:1-6: -
"Ja hän meni taas synagoogaan, ja siellä oli mies, -
jonka käsi oli kuivettunut.
Ja voidakseen nostaa syytteen häntä vastaan he pitivät häntä silmällä, -
parantaisiko hän miehen sapattina.
Niin hän sanoi miehelle, jonka käsi oli kuivettunut: "Nouse ja astu esille".
Ja hän sanoi heille: "Kumpiko on luvallista sapattina: hyvääkö tehdä -
vai pahaa, pelastaako henki vai tappaa se?" Mutta he olivat vaiti.
Silloin hän katsahtaen ympärilleen loi vihassa silmänsä heihin, -
murheellisena heidän sydämensä paatumuksesta, ja sanoi sille miehelle:
"Ojenna kätesi". Ja hän ojensi, ja hänen kätensä tuli jälleen terveeksi.
Ja fariseukset lähtivät ulos ja pitivät kohta herodilaisten kanssa -
neuvoa häntä vastaan, surmataksensa hänet."
Sama kertomus löytyy vielä kohdasta Luuk. 6:6 - ja sen voit lukea itse.
Ensimmäiseksi näistä ilmenee, että Jeesus meni synagoogaan.
Luukkaan evankeliumin mukaan, hän meni synagoogaan ja opetti.
Raamatun mukaan Jeesuksen palvelustyöhön kuului -
opettaminen, julistaminen ja parantaminen.
Ensimmäisenä mainitaan Jumalan sanan opettaminen, ja -
juuri sitä opetusta meidän tulee kristittyinä todellakin arvostaa!
Jotkut kyllästyvät kuultuaan Jumalan sanan opetusta jo vuosia..
Mutta Jumalan sanan opetus on perusta mm. ihmeiden syntymiselle.
Ja opetuksen kuuntelu on tärkeintä, kun haemme elämäämme muutosta.
Siksi haluan ottaa esille, että Jeesus opetti Jumalan sanaa.
Kirjoitetaan tämäkin muistiin, jotta asia jäisi mieleen.
JEESUS OPETTI
Jeesus opetti Jumalan sanaa kasvattaakseen -
ja vahvistaakseen uskoamme, jotta emme sotkeutuisi eri käsityksiin -
vaan tietäisimme tarkkaan, mitä Jumalan sana eri asioista sanoo.
Kun seurakunnassa opetetaan Jumalan sanaa, ole sinäkin paikalla!
Älä vähättele opetuksen merkitystä, vaan osallistu eri tilaisuuksiin.
Jumalan sanan opetus on perustana myös ihmeiden syntymiselle.
Raamatussa kerrotaan vuosia verenvuodosta kärsineestä naisesta.
Kuultuaan sanoman Jeesuksesta, naisen asiat alkoivat muuttua.
Miksi? Siksi, että hän kuuli Jumalan sanaa, -
ja Jumalan sanan kuuleminen tarjoaa mahdollisuuden muutokseen. -
Joten ei tule olla vain Jumalan sanan kuulija, vaan myös sen tekijä.
Ollessasi srk:n kokouksessa, saatat tehdä muistiinpanoja, -
lukea Raamattua, tutkia... Mutta mitä teet palattuasi kotiin?
Se on myös erittäin tärkeätä. Katsotko Raamatun uudestaan -
nähdäksesi, mitä Jumala on tänään puhunut juuri sinulle?
Eli ensimmäinen periaate on se, että Jeesus opetti Jumalan sanaa.
Hän tuli synagoogaan opettamaan, eikä heti tehdäkseen ihmeitä.
Jotkut etsivät ihmettä heti, ja pyytävät pastoria rukoilemaan...
Mutta jotta ihme voi syntyä, tulee uskoa kasvattaa sanaa kuulemalla.
Katsotaan seuraavaa periaatetta, joka tulee kertomuksista esiin.
Paikalla oli kirjanoppineita, fariseuksia... eli paljon ihmisiä.
He olivat nähtävästi tulleet synagoogaan -
vain löytääkseen Jeesuksesta virheitä tai muuta moitittavaa.
Kirjataan tämäkin asia muistiin: Älä ole virheiden etsijä.
ÄLÄ OLE VIRHEIDEN ETSIJÄ
En tiedä, onko sinulle joskus sattunut seuraavaa, -
että istut srk:ssa kuulemassa opetusta jostakin aiheesta ja -
mieleesi nousee heti joku henkilö, -
joka on juuri sellainen, tai tekee niin...
Mutta Jumalan sana on suunnattu meille itsellemme.
Emme kuuntele sitä siksi, että voisimme arvostella toisten elämää.
Jumalan sanan tarkoituksena on antaa sen muuttaa omaa itseämme.
On tärkeätä, ettemme kuule Jumalan sanaa etsiäksemme virheitä muista!
Aviopareista puhuttaessa -
Raamatussa sanotaan, että miesten tulee rakastaa vaimojaan.
Aviovaimot muistavat tämän hyvin: Miesten tulee rakastaa vaimojaan.
Miehet taas muistavat, että naisten tulee olla alamaisia miehilleen.
Jos näitä odotuksia ja vaatimuksia esitetään ristiin rastiin -
tulee muistaa, että rakastamisen ohje annettiin miehille, ja -
ohje alamaisena olosta vaimoille.
Vaimoa ei käsketä huolehtimaan siitä, että mies rakastaa häntä.
Miehenkään ei tarvitse huolehtia siitä, että vaimo on alamainen.
Eli Jumalan sana on kirjoitettu juuri meille, jotta voimme muuttua.
Tässä ihmiset etsivät virheitä ja ristiriitaisuuksia Jeesuksesta.
He halusivat saattaa Jeesuksen huonoon valoon tuomiten häntä.
Tullessamme srk:n kokoukseen, emme saa toimia kuten kriitikot.
Oikea teatterikriitikkohan käy teatterissa arvioimassa sitä, -
onko esitys hyvä, jännittävä jne.
Me emme käy srk:ssa kriitikkoina arvostelemassa saarnaa, vaan -
kuullaksemme, mitä Jumala puhuu juuri meille, jotta voimme muuttua.
Älä siis etsi ihmisistä virheitä!
Mennään luvussa eteenpäin.
Vielä yksi asia liittyy tähän virheiden etsintään.
Kaikki eivät tulleet synagoogaan hakeakseen ihmettä tai muutosta.
Jotkut tulivat vain tarkistaakseen, että heidän opetustaan noudatetaan.
He halusivat varmistaa, että ketään ei parannettaisi - olihan sapatti.
He halusivat seurata, että kaikki sujuu heidän käsityksensä mukaan.
Kuullessamme jonkun julistavan Jumalan sanaa, -
meidän tulee varmistaa, että opetus on Jumalan sanan mukaista.
Oman käsityksemme poiketessa siitä, meidän on mahdollista muuttua.
Olen silloin tällöin törmännyt siihen, että -
kristittyjen voi olla vaikeata muuttaa vääriä käsityksiään -
varsinkin silloin, kun asia ilmenee useastakin Raamatun kohdasta.
Omat käsitykset ja ajatukset tulee muuttaa Jumalan sanan mukaisiksi.
Meillä tulee olla valmius sanan mukaisiin tekoihin ja muutoksiin.
Jeesus tuo tässä luvussa esiin vielä yhden asian.
Hän vertaa sairaudesta parantumista lampaan kuoppaan putoamiseen.
Luen kohdan Matt. 12:11, eli: "Niin hän sanoi heille: -
'Kuka teistä on se mies, joka ei, jos hänen ainoa lampaansa -
putoaa sapattina kuoppaan, tartu siihen ja nosta sitä ylös?' "
Hän vertaa tätä tilanteeseen, jossa joku on sairastunut.
Jumala ajattelee silloin samoin kuin me, -
kun kyseessä on oma lemmikkimme.
Emmekö auttaisi lemmikkiä pulasta ihan minä tahansa päivänä!
Haluamme auttaa sitä aina ja kaikissa tilanteissa.
Me olemme Jumalalle yhtä tärkeitä. Hän haluaa parantaa meidät AINA!
Ihan sama mikä päivä, mikä tilanne tai kellonaika on kyseessä.
Jumala ei aseta ehtoja, sillä Hän haluaa auttaa joka päivä ja hetki.
Vielä eräs mielenkiintoinen ajatus, joka voi kuulostaa lapselliselta.
Sanon sen ja kirjataan ylös: -
"Parantuminen on hyvä, sairaudet ovat pahoja".
Eikö tuo ole itsestään selvää, saatat pohtia... Katsotaan kohta.
PARANTUMINEN ON HYVÄ SAIRAUDET OVAT PAHOJA
Nämä lausahdukset voivat kuulostaa lasten oppitunnilta.
Mutta Jeesuskin pohtii, eikö sapattina ole lupa tehdä hyvää.
Hän tuo esiin sen, että parantuminen on hyvä asia.
Olen itse nähnyt, etteivät kaikki kristityt ole tätä ymmärtäneet.
"Ehkä Jumala haluaa opettaa minulle sairauteni kautta jotakin, -
tai ehkä nämä sairaudesta johtuvat kärsimykset tekevät minut pyhäksi."
Tällaisia hyvin omaperäisiä ajatuksia on monia...
Koska parantuminen on hyvä ja sairaudet ovat pahoja, -
pidetään mielessä, että Jumala ei koskaan opeta meitä pahan kautta.
Luen kohdan Ap.t. 10:38, eli: -
"te tiedätte, kuinka Jumala Pyhällä Hengellä ja voimalla oli -
voidellut Jeesuksen Nasaretilaisen, hänet, joka vaelsi ympäri ja -
teki hyvää ja paransi kaikki perkeleen valtaan joutuneet: -
sillä Jumala oli hänen kanssansa."
Tässä näkyy aika selkeä jaottelu.
Yhdellä puolella on Jeesus tekemässä hyvää ja parantamassa, -
toisella puolella ihmiset valtaansa saanut ja sairastuttanut perkele.
Ero on selkeä: Parantuminen on hyvä, mutta sairaudet pahoja.
Eli perkele on saanut ihmisistä vallan ja sairastuttanut heidät.
Jumala ei tee yhteistyötä perkeleen kanssa opettaakseen meitä, -
vaan Hän opettaa meitä Sanansa ja Pyhän Hengen kautta -
siten me opimme.
Jumala ei halua opettaa sinua sairauksista kärsimisen kautta.
Raamatussa puhutaan kärsimyksistä, joita kristittyinä kohtaamme.
Se voi olla meidän solvaamistamme tai vainoa - siitä emme pääse.
Mutta koska Jeesus on jo kantanut sairaudet ja taudit puolestamme, -
meidän ei tarvitse sitä enää tehdä! Sairaudet ovat siis pahoja, -
ja parantumiset hyviä asioita. Jeesus tuo esiin sen, että -
hyvää tulee tehdä, ja ihmisten parantaminen kuuluu siihen.
Mieleeni nousee kertomus eräästä Jumalan palvelijasta.
Hän lähti yhden vakavasti sairaan ihmisen kotiin -
rukoillakseen tämän puolesta.
Sairas makasi vuodepotilaana -
vierellään kaappi, jonka päällä oli paljon hänen käyttämiään lääkkeitä.
Heidän keskustellessaan tämä sairas mies paljasti ajatuksiaan: -
"Jumala haluaa ehkä sairauden ja kärsimyksen avulla opettaa jotakin.
Hän ei varmaankaan halua minua parantaa ainakaan vielä."
Saarnamies sanoi: "Nyt STOP! Miksi taistelet Jumalan tahtoa vastaan?"
Hän laittoi miehen lääkkeet kassiin ja poisheitettäväksi, jolloin -
sairas mies meni lähes shokkiin! No - sen ymmärtää kyllä, koska -
ihmisen käsitykset ja järkevä ajattelu voivat olla ristiriidassa.
Jumala opettaa meitä Sanansa ja Pyhän Hengen kautta - ei sairauden.
Jumala haluaa parantaa, eikä Hän halua sinun kärsivän sairaudesta!
Jeesus suhtautui samoin mieheen, jonka käsi oli kuivettunut.
Miksi hänen pitäisi olla hädässä kuin kuoppaan pudonnut lammas!
Ja näemme, että ihme syntyi!
Tästä luvusta löytyy vielä yksi mielenkiintoinen periaate: -
eli "tee sitä, mihin et aiemmin pystynyt". Kirjoitan tämän ylös.
TEE SITÄ, MIHIN ET AIEMMIN PYSTYNYT
Tee sitä, mitä et aiemmin kyennyt tekemään.
Palaan sairaaseen mieheen, jonka käsi oli kuivettunut.
Käsi oli ehkä surkastunut, lihakset eivät toimineet ja käsi roikkui.
Nykyään käsi ehkä amputoitaisiin, mutta toista oli silloin.
Eli mies roikottaa kättään ja saa Jeesukselta erikoisen kehotuksen.
Luen Raamatusta uudestaan: -
"...hän sanoi miehelle: 'Ojenna kätesi!' Ja hän ojensi; -
ja se tuli entiselleen..." Tämä on mielenkiintoista!
Moni voi ihmetellä, miten olisi edes mahdollista ojentaa -
kuivettunut käsi, jossa ei ole toimivia lihaksia eikä hermoja.
Tähän liittyy periaate, jota Jeesus käyttää Raamatussa paljon.
Hän puhuu näkymättömistä asioista kuin ne olisivat näkyviä.
Jes. 53:4 sanoo: "Mutta totisesti, meidän sairautemme hän kantoi, -
meidän kipumme hän sälytti päällensä..."
Puhutaan kuin jo toteutuneista asioista menneessä aikamuodossa.
Joku sanoo, että eihän tuo pidä paikkaansa - minähän olen sairas!
Jeesus sanoi naisellekin, jolla oli koukistunut selkä, että: -
"Nainen, sinä olet päässyt heikkoudestasi", -
vaikka naisen selkä oli edelleen koukistunut.
Jeesus laittoi kätensä hänen päälleen, ja nainen oikaisi selkänsä.
Eli nainen uskoi johonkin, mitä hän ei vielä tuntenut, eikä nähnyt.
Samalla periaatteella Jeesus sanoo miehelle: "Ojenna kätesi", jotta -
mies voi uskossa tehdä jotakin, mikä tuntuu lähes mahdottomalta.
Mies ojentaa kätensä, ja samalla syntyy ihme!
Hän alkaa tehdä liikettä, joka tuntuu täysin mahdottomalta.
Toimi sinäkin näin! Tee USKOSSA sitä, mikä oli aiemmin mahdotonta.
Tämä kannattaa muistaa, vaikka se aluksi tuntuisi vieraaltakin, -
sillä usko näkee myös näkymättömät! Jeesus näkee sinut terveenä.
Hän on lahjoittanut sinulle terveyden kantamalla sairautesi.
Voit uskossa Jumalan sanaan tehdä sitä, mihin et ennen pystynyt.
Jos kärsit nivelsäryistä tai muista liikuntaesteistä - liiku!
Älä tee sitä koemielessä, vaan uskoen Jumalalta saamaasi lahjaan.
Tämä mies toimi niin. Hän ojensi kätensä uskossa - ja syntyi ihme!
Kuvitelkaa tätä tapahtumaa, joka syntyi ihmisten silmien edessä.
Kuivettunut käsi, jossa hermot ei toimi, surkastuneet lihakset.
Miehen ojentaessa kättään, Jumala luo yliluonnollisella tavalla -
miehen käteen uudet lihakset parantaen myös käden hermot.
Ihmisten katseen alla, miehen käsi muuttuu täysin normaaliksi.
Tämä onnistui, koska mies uskoi Jumalan sanaa ja toimi sen mukaan.
Miehen omalla toiminnalla oli tässä erittäin suuri merkitys.
Jeesus ei liikuttanut miehen kättä, vaan sen teki mies itse.
Eli meidän itsemmekin tulee tehdä jotakin sen sijaan, että -
odottaisimme vain jonkun toisen auttavan ja rukoilevan puolestamme.
Tutki Jumalan sanaa, tartu siihen kiinni ja toimi sen mukaan.
Kertomuksen lopussa näemme hieman negatiivistakin.
Kirjaan tämän periaatteen ylös kahdella sanalla: Huonot asenteet.
HUONOT ASENTEET
Minkälaisia huonot asenteet siis olivat?
Mies paranee, ja Mark. 3:6 jatkaa: -
"Ja fariseukset lähtivät ulos ja pitivät kohta herodilaisten kanssa -
neuvoa häntä vastaan, surmataksensa hänet." Toisessa kohtaa sanotaan: -
"...pitivät neuvoa häntä vastaan, kuinka surmata hänet.."
Heidän silmiensä alla syntyy ihme, kun mies saa uuden käden!
Jumalan teko on hämmästyttävä, mutta se ei tee heihin vaikutusta.
Heidän tavoitteensa on joko surmata Jeesus tai päästä hänestä eroon...
Tämän miehen parantuminen ei ilahduttanut heitä lainkaan.
Kun ihmiset ovat muuttuneet sydämeltään koviksi, -
he voivat olla jostakin vihaisia ja anteeksiantamattomia, -
he saattavat etsiä muista ihmisistä vain vikoja tai muuta...
Usein tällaiset ihmiset eivät välitä toisista enää lainkaan.
Heille on tärkeintä se, että asiat tehtiin juuri heidän tavallaan, -
ja heidän arvojensa mukaisesti.
Tässä mainitaan, että he pitivät neuvoa herodilaisten kanssa.
Se oli mielenkiintoinen seurue tai seura, jonka tarkoituksena oli -
hävittää Jeesus tai järjestää hänelle muuta ikävää pään menoksi.
Olen joskus nähnyt kristittyjenkin keskuudessa, -
kuinka negatiivisista asioista puhuvat ystävystyvät hyvin keskenään -
haukkumalla Jumalan palvelijoita, pastoria, mitä srk:ssa tehdään...
He kokoontuvat yhteen vaihtamaan näitä negatiivisia mielipiteitään.
Negatiiviset ihmiset vetävät puoleensa toisia negatiivisia, -
kun taas positiiviset ihmiset vetävät puoleensa positiivisia.
Kannattaa siis miettiä, keitä me pidämme sydänystävinämme.
Haluammeko olla samassa seurassa ja muuttua ehkä heidän kaltaisikseen?
Jos heillä on ongelmia ja oudot asenteet - kannattaa olla tarkkana.
Ja jos tilanne ei muutu, välillä on ystäviä vaihdettava.
Eihän se kuulosta mukavalta, mutta joskus tulee päätöksiä tehdä.
Kannattaa painaa mieleen tänään käsittelemäni periaatteet, -
jotta voit soveltaa niitä ja nähdä Jumalan sanan tuomia ratkaisuja.
Teen nyt yhteenvedon aiheestamme: Mies ja kuivettunut käsi.
Mies kuuli Jumalan sanaa, Jeesuksen tultua synagoogaan sitä opettamaan.
Opetuksen kuulijoiden joukossa oli monia virheiden etsijöitä.
Uskoakseni kertomuksemme mies ei lukeutunut heihin.
Nostin esiin tärkeän periaatteen: Parantuminen hyvä, sairaudet pahat.
Sinun tulee toimia uskossa ja ryhtyä tekoihin niin, -
että voit uskossa ottaa parantumisen Jumalan lahjana vastaan.
Seuraa sydämesi asenteita, jotta et ainakaan kuulu herodilaisiin -
etkä niihin, jotka etsivät virheitä ja ongelmia Jumalan palvelijoista.
Kristittyinä meidän tulee kaivata elämäämme Jumalan tuovaa hyvää.
Tässä lähetyksen lopussa, haluan käsitellä vielä yhtä aihetta.
Katsot lähetystä ja kuulet Jumalan parantavan ja tekevän ihmeitä.
Tahdon, että uskot Jumalan haluavan tehdä ihmeen myös sinun elämässäsi.
Jumalan sana on antanut sinulle uskoa elämäsi muuttumiseen.
Saatat kärsiä kivuista, olet ehkä saanut diagnoosin, syöt lääkkeitä..
Jumala haluaa parantaa sinut.
Jeesus kulki ympäri maita parantamassa sairaita.
Raamatussa "He panevat kätensä sairaiden päälle ja nämä paranevat"
Sinä voi laittaa oman käden kehosi päälle ja rukoilla minun kanssani.
Jumalan Voima laskeutuu kehoosi, joten tartu uskossa siihen!
Eli tee sitä, mikä ei aiemmin onnistunut fyysisesti.
Jos kyse on sisäelimistä tms., kiitä Jumalaa yhdessä kanssani.
Isä, rukoilen näille ihmisille parantavan voimasi kosketusta.
Jeesuksen nimessä käsken kipujen ja sairauksien kadota kehoista.
Isä, kiitän että voimasi laskeutuu ihmisiin, ja he näkevät muutoksia.
Jeesuksen nimessä, vastaanota parantumisesi, ja kiitä Jumalaa!
Isä, kiitän että olet lääkitsijäni ja Voimasi on laskeutunut kehooni.
Kiitän Sinua ja ylistän Sinua!
Ala nyt tekemään sitä, mikä ei ole aiemmin onnistunut.
Liikuta jäseniäsi, sillä Jumalan Voima on laskeutunut sinuun.
Jumala on Parantajasi, ja Hän on hyvä ja antelias meitä kohtaan.
Tartu uskoon, ja tutki myös itse näitä Raamatun kohtia.
Kiitos Jumalalle! Aamen
Tallinnan Hoosianna-seurakunnan parantumiskoulu
Suomennos: Irene Tarkka